钦定古今图书集成/明伦汇编/家范典/第046卷 > 唐杜氏通典 > 《世子卒无子立次子议》
## 钦定古今图书集成/明伦汇编/家范典/第046卷 > 唐杜氏通典 > 《世子卒无子立次子议》

宋孝武大明二年，有司奏：“凡侯、伯、子、男世子卒无嗣，
求进次子为世子。检无其例。”下礼官议正。博士傅郁
议：“《礼记》‘微子立衍，商礼斯降；仲子舍孙，姬典攸贬。历
代遵循，靡替于旧。今君存而世子卒，厥嗣未育，非舍
孙之谓。愚以为世子有子，自宜绍为嗣孙；若其未有，
无容远搜轻属。承统继体，传之有由。父在立子，允称’”
礼情。典曹郎诸葛雅之议：“按《春秋传》云：‘世子死，有母
弟则立长，年均择贤，义均则卜，古之制也。今长子早
丧无嗣，进立次子以为世子，取诸《左氏》，理义无违’。”